**PASLAUGŲ TEIKIMO SUTARTIES SPECIALIOJI DALIS**

Nr. **SUT-143-18, 2018-11-13**

**UAB Technologijų ir inovacijų centras**, pagal Lietuvos Respublikos įstatymus įsteigta ir veikianti uždaroji akcinė bendrovė, kodas 303200016, PVM mokėtojo kodas LT 100008194913, registruotos buveinės adresas A. Juozapavičiaus g. 13, Vilnius Lietuvos Respublika, apie kurią duomenys kaupiami ir saugomi VĮ Registrų centras, atstovaujama generalinės direktorės Irmos Kaukienės, veikiančios pagal bendrovės įstatus (toliau – Klientas), ir

**UAB CGI Lithuania,** pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 210316340, PVM mokėtojo kodas LT103163416, registruotos buveinės adresas Perkūnkiemio g. 4A, Vilnius , Lietuvos Respublika, apie kurią duomenys kaupiami ir saugomi Lietuvos Respublikos Juridinių asmenų registre**,** atstovaujama generalinio direktoriaus Karolio Baltrušaičio, veikiančio pagal įmonės įstatus (toliau – Paslaugų teikėjas),

Klientas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų sutartį (toliau – Sutartis).

1. **BENDROSIOS NUOSTATOS IR SUTARTIES OBJEKTAS (Sutarties BD 4 dalis)**
   1. Paslaugų teikėjas įsipareigoja Sutartyje nurodytomis sąlygomis ir terminais suteikti Klientui sistemos GILĖ, kurią apima portalas „MANO GILĖ“ (pvz. www.manogile.lt)), produktas EMA bei GILĖ mobili aplikacija, palaikymo ir vystymo paslaugas (toliau – Paslaugos), o Klientas įsipareigoja sumokėti už suteiktas Paslaugas Sutartyje nurodytomis sąlygomis ir terminais.
   2. Ši Sutartis sudaryta pasibaigus viešajam pirkimui, kuriame ekonomiškai naudingiausias pasiūlymas išrinktas pagal kainos ar sąnaudų ir kokybės santykį.
2. **PASLAUGŲ APIMTIS IR KAINA (Sutarties BD 5 dalis)**
   1. Pagal šią Sutartį Klientui teikiamos Paslaugos, aprašytos Techninėje specifikacijoje.
   2. Preliminarus Paslaugų kiekis išreiškiamas Paslaugų pirkimui skirtų lėšų suma (Sutarties SD 2.3. punktas). Sutarties SD Priede Nr. 2. nurodytas kiekis yra laikomas preliminariu ir gali būti keičiamas (didėti ar mažėti nuo nurodyto kiekio) Pirkėjo iniciatyva, neviršijant bendros Sutarties kainos. Pirkėjas neįsipareigoja išpirkti Paslaugų visai Sutarties kainai ar bet kuriai jos daliai.
   3. Bendra Paslaugų kaina sudaro 907.500,00 EUR (devyni šimtai septyni tūkstančiai penki šimtai eurų 00 ct), įskaitant PVM. Bendrą Paslaugų kainą sudaro:
      1. Paslaugų kaina 750.000,00 EUR (septyni šimtai penkiasdešimt tūkstančių eurų 00 ct), neįskaitant PVM;
      2. Pridėtinės vertės mokestis (PVM) 21 % - 157.500,00 EUR (vienas šimtas penkiasdešimt septyni tūkstančiai penki šimtai eurų 00 ct).
   4. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, taikomas kainos apskaičiavimo būdas – fiksuotas įkainis .
   5. Klientas moka Paslaugų teikėjui už faktiškai suteiktas Paslaugas pagal Sutarties SD priede Nr.2 nurodytus Paslaugų įkainius. Paslaugų įkainiai Sutarties galiojimo laikotarpiu nekeičiami.
   6. Sutarties galiojimo laikotarpiu Klientas turi teisę koreguoti perkamų Paslaugų apimtį, neviršijant Sutartyje nurodytos Paslaugų kainos. Klientas neįsipareigoja nupirkti viso preliminaraus Paslaugų kiekio, nurodyto SD priede Nr. 2 ar bet kokios jo dalies.
3. **PASLAUGŲ KOKYBĖ (Sutarties BD 6 dalis)**
   1. Paslaugų teikėjo specialistai visą Sutarties galiojimo laikotarpį turi turėti nurodytą kvalifikaciją:
      1. ne mažiau kaip 1 (vieną) Projektų vadovą, turintį CompTIA Project+ arba PMP, arba Prince2 ar lygiavertį sertifikatą;
      2. ne mažiau kaip 1 (vieną) naudotojo sąsajos ergonomikos specialistą, kurio kvalifikacija, patvirtintą Certified Usability Analyst arba lygiaverčiu sertifikatu.
      3. ne mažiau kaip 1 (vieną) projektuotoją/architektą, kurio kvalifikacija, patvirtinta Microsoft Certified Professional Developer: ASP.NET Developer arba lygiaverčiu sertifikatu;
      4. ne mažiau kaip 1 (vieną) programuotoją, kurio kvalifikacija, patvirtinta Microsoft Certified Professional Developer: ASP.NET Developer arba lygiaverčiu sertifikatu;
      5. ne mažiau kaip 1 (vieną) programuotoją, kurio kvalifikacija, patvirtinta Microsoft Certified IT Professional: Database Developer arba lygiaverčiu sertifikatu;
      6. ne mažiau kaip 1 (vieną) mobilių aplikacijų (Android sistemoms) programuotoją;
      7. ne mažiau kaip 1 (vieną) mobilių aplikacijų (Apple iOS sistemoms) programuotoją
      8. ne mažiau kaip 1 (vieną) testuotoją kurio kvalifikaciją, patvirtintą ISTQB Certified Tester, Advanced Test Manager arba lygiaverčiu sertifikatu.
   2. Suteikiamų Paslaugų kokybė turi atitikti pridedamą Techninę specifikaciją ar kitus dokumentus, kurie numato kokybės reikalavimus Paslaugoms.
   3. Klientas turi teisę kreiptis į Paslaugų teikėją dėl Paslaugų ir (ar) Paslaugų rezultato trūkumų pašalinimo ne vėliau kaip per 12 (dvylika) mėnesių nuo Paslaugų perdavimo - priėmimo akto pasirašymo dienos.
   4. Kliento nustatytiems Vystymo paslaugų rezultato trūkumams šalinti nustatomas 2 (dviejų) darbo dienų terminas arba kitas, Kliento nustatytas terminas.
   5. Kliento vykdomų Palaikymo paslaugų trūkumų šalinimui, t.y. incidentų išsprendimui, nustatomi terminai nurodyti Techninės specifikacijos 5.4.4.12 punkto nuostatose.
   6. Paslaugų ir (ar) Paslaugų rezultato trūkumais laikomi neatitikimai Techninės specifikacijos reikalavimams ir teisės aktams, reglamentuojantiems perkamų Paslaugų kokybę.
   7. Už nustatytų Vystymo paslaugų trūkumų nepašalinimą per Sutarties SD 3.4 punkte nustatytą terminą Paslaugų teikėjas, Klientui pareikalavus, moka Klientui 5 procentų nuo trūkumų turinčių Vystymo paslaugų kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 500,00 EUR (penkiasdešimt eurų)  už vieną vėlavimo laikotarpį).
   8. Už nustatytų Palaikymo paslaugų trūkumų nepašalinimą per Sutarties SD 3.5 punkte nurodytus terminus Paslaugų teikėjas, Klientui pareikalavus, moka 200 eurų dydžio delspinigius už kiekvieną tokių neatitikimų/trūkumų, t.y. incidentų nepašalinimo valandą bei atlygina Kliento dėl to patirtus tiesioginius nuostolius. Klientui pareiškus reikalavimą atlyginti patirtus nuostolius, delspinigiai įskaitomi į nuostolių atlyginimą.
4. **PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKĖJUS), JUNGTINĖ VEIKLA (Sutarties BD 8 dalis)**
   1. Sutartis iš Paslaugų teikėjo pusės vykdoma jungtinės veiklos pagrindu*:* NE.
   2. Paslaugų teikėjas Sutarčiai vykdyti turi teisę pasitelkti Subtiekėjus tik tai Sutarties daliai, kurią nurodė Pasiūlyme. Paslaugų teikėjas Pasiūlyme nurodė Sutarties dalį, kuriai bus pasitelkiami Subtiekėjai: NE.
5. **PASLAUGŲ SUTEIKIMO TERMINAI, PASLAUGŲ REZULTATO PERDAVIMO - PRIĖMIMO TVARKA (Sutarties BD 9 dalis)**
   1. Paslaugų teikėjas įsipareigoja suteikti Paslaugas tokiais terminais:
      1. Palaikymo paslaugas Tiekėjas turi teikti nuolatos, t.y. nuo sutarties įsigaliojimo dienos, pagal Kliento pasirinktą aptarnavimo laiko kategoriją (Techninės specifikacijos 5.4.4. punktas). Vykdant Sistemos palaikymo paslaugas, incidentų išsprendimo laikai nurodyti 5.4.4.12 punkte, konsultacijų suteikimo terminas nurodytas Techninės specifikacijos 5.4.5 punkte.
      2. Vystymo paslaugų terminas nurodytas Techninės specifikacijos 5.4.6.2. punkte.
   2. Paslaugų teikimo vieta nurodyta Techninės specifikacijos 4 dalyje.
   3. Nustatomas 20 (dvidešimt) darbo dienų terminas arba kitas, Kliento užsakyme nurodytas terminas, per kurį Klientas turi priimti suteiktas Vystymo paslaugas (t. y. pasirašyti užsakytų vystymo paslaugų rezultato perdavimo – priėmimo aktą) arba raštu informuoti Paslaugų teikėją apie vystymo paslaugų rezultato trūkumus.
   4. Už vėlavimą teikti/suteikti Paslaugas per Sutarties SD 5.1 nustatytą terminą Paslaugų teikėjas, Klientui pareikalavus, moka 5 % nuo vėluojamų suteikti Paslaugų kainos (be PVM) dydžio delspinigius už kiekvieną uždelstą dieną (tačiau bet kokiu atveju ne mažiau kaip 500 eurų už visą vėlavimo laikotarpį).
6. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 11 dalis)** 
   1. Klientas sumoka Paslaugų teikėjui už faktiškai per praėjusį mėnesį suteiktas kokybiškas Palaikymo paslaugas pagal Sutarties SD Priede Nr.2 nurodytus Palaikymo paslaugų įkainius per 30 (trisdešimt) kalendorinių dienų nuo Paslaugų rezultato perdavimo - priėmimo akto pasirašymo ir Sąskaitos gavimo dienos.
   2. Klientas už Kliento užsakytas, laiku suteiktas, visus Sutartyje nustatytus reikalavimus atitinkančias Vystymo paslaugas sumoka mokestį pagal faktiškai Vystymo paslaugoms sugaištą laiką. Mokestis apskaičiuojamas padauginus Sutarties priede Nr. 2 nurodytą vienos darbo valandos įkainį iš Vystymo paslaugoms suteikti numatyto laiko, nurodyto atitinkamame Šalių pasirašytame Užsakyme bei patvirtinamo Šalims pasirašant suteiktų Paslaugų perdavimo-priėmimo aktą. Klientas turi pateikti atskirą sąskaitą atliktoms Vystymo paslaugoms.
   3. Maksimali delspinigių ir (ar) baudų suma, Paslaugų teikėjo mokėtina pagal šią Sutartį, negali viršyti 30 proc. bendros Paslaugų kainos.
7. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
   1. Ši Sutartis įsigalioja nuo jos pasirašymo dienos ir galioja 12 mėnesių.
   2. Jeigu likus iki šios Sutarties galiojimo termino pabaigos ne mažiau kaip 90 kalendorinių dienų nei viena iš Šalių raštu nepateikia pageidavimo nepratęsti Sutarties galiojimo, Sutartis tokiomis pačiomis sąlygomis pratęsiama dar 1 (vieneriems) metams, neviršijant Sutarties SD 2.3 punkte nurodytos bendros Paslaugų kainos. Pratęsimo sąlyga taikoma ne daugiau nei 2 (du) kartus.
8. **KITOS SUTARTIES NUOSTATOS**
   1. Kai Paslaugų teikėjas Pirkimo procedūrų metu atitikčiai Pirkimo dokumentuose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Paslaugų teikėjas ir ūkio subjektai, kurių pajėgumais Paslaugų teikėjas rėmėsi, prisiima solidarią atsakomybę už Sutarties įvykdymą.
   2. Paslaugų teikėjas privalo užtikrinti, kad Paslaugų teikėjo Pasiūlyme ir Sutarties SD 3.1 punkte nurodyti specialistai faktiškai teiktų Paslaugas.
9. **PAKEIČIAMOS / NETAIKOMOS SUTARTIES BD SĄLYGOS** 
   1. Pakeičiame Sutarties BD 12.7 punktą ir išdėstome jį taip:

„12.7. Jeigu Paslaugų teikimo metu autorių teisių objektams sukurti Paslaugų teikėjas naudoja kitų autorių kūrinius/Paslaugų teikimo metu numatytiems autorių teisių objektams sukurti Paslaugų teikėjo pasitelkiami kiti asmenys, Paslaugų teikėjas yra visiškai atsakingas tiek Klientui, tiek ir asmenims už jų kūrinių bei kitos medžiagos, skirtos Paslaugų teikimo metu numatytiems autorių teisių objektams gaminti (sukurti), naudojimo bei perdavimo Klientui teisėtumą. Paslaugų teikėjas prisiima atsakomybę už pretenzijas ar ieškinius, kylančius iš santykių su autoriais bei kitais trečiaisiais asmenimis dėl autorių teisių pažeidimo, susijusio su Paslaugų teikimo metu Klientui perduodamais autorių teisių objektais ir įsipareigoja atlyginti Klientui jo dėl to turėtus nuostolius. Ši sąlyga netaikoma, kai Klientas ir Paslaugų teikėjas dėl tokių trečių šalių kūrinių naudojimo iš anksto susitaria kitaip.“

* 1. Pakeičiame Sutarties BD 14.2 punktą ir išdėstome jį taip:

14.2.Klientas turi teisę vienašališkai, nesikreipdamas į teismą, prieš 30 (trisdešimt) kalendorinių dienų raštu apie tai įspėjęs Paslaugų teikėją, nutraukti Sutartį, jeigu Paslaugų teikėjas iš esmės pažeidė Sutartį. Paslaugų teikėjo padarytas Sutarties pažeidimas laikomas esminiu, jeigu:

14.2.1. teikiamos Paslaugos neatitinka Sutartyje numatytų reikalavimų ir Paslaugų teikėjas neištaiso Paslaugų teikimo trūkumų per Sutartyje nustatytą terminą; <...>

* 1. Papildome Sutarties bendrą dalį 18.14 punktu ir išdėstome jį taip:

„18.14. Paslaugų teikėjas bet kuriuo metu turi teisę vienašališkai, esant Kliento kaltėi, nesikreipdamas į teismą, nutraukti šią Sutartį prieš 30 kalendorinių dienų raštu pranešęs apie tai Klientui. Tokiu atveju Paslaugų teikėjui yra sumokama tik už faktiškai tinkamai iki Sutarties nutraukimo dienos suteiktas Paslaugas.”

* 1. Pašalinamas Asmens duomenų tvarkymo sutarties 4.7. punktas.
  2. Papildome Asmens duomenų tvarkymo sutarties 7.1. punktą ir išdėstome taip:

„7.1. Tvarkytojas yra atsakingas už visas ir bet kokias sąnaudas, išlaidas, kompensacijas, žalą ir nuostolius, kuriuos asmens duomenų subjektams, Valdytojui, Valdytojo klientui, bendradarbiavimo partneriui ar trečiajai šaliai padaro Tvarkytojas, jo darbuotojas arba subvarkytojas netinkamai vykdydami ir (ar) pažeisdami Duomenų tvarkymo sutartį, Sutartį, Valdytojo nurodymus ir (ar) asmens duomenų apsaugos teisės aktus.

Tiesioginiai nuostoliai ribojami sutarties verte. Jeigu sutarties pažeidimas arba nuostoliai (įskaitant netiesioginius) atsirado dėl Tiekėjo kaltų veiksmų (tyčios ar didelio neatsargumo), atsakomybė už nuostolių padengimą neribojama.”

* 1. Papildome Asmens duomenų tvarkymo sutarties 7.2. punktą ir išdėstome taip:

“7.2. Tvarkytojas įsipareigoja atlyginti Valdytojo visus tiesioginius nuostolius, įskaitant bet neapsiribojant nuostoliais, susijusiais su valstybės institucijų paskirtomis baudomis, kurios Valdytojui buvo paskirtos dėl Tvarkytojo kaltės, jam pažeidžiant asmens duomenų teisės aktus ir (ar) šią asmens duomenų apsaugos sutartį.”

* 1. Papildome Asmens duomenų tvarkymo sutarties 7.3. punktą ir išdėstome taip: „7.3.Tvarkytojas atsako už savo darbuotojų veiksmus ir Priede Nr. 2 išdėstytų Saugumo reikalavimų laikymąsi.“

1. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai laikomi konfidencialia informacija:
      1. Priedas Nr.1 - Kontaktiniai adresai pranešimams siųsti ir asmenys, atsakingi už sutarties vykdymą 1 lapas;
      2. Priedas Nr.2 – Preliminarūs paslaugų kiekiai bei įkainiai, 1 lapas;
      3. Priedas Nr. 3 - Duomenų tvarkymo sutartis ir jos priedai, 9 lapai;
      4. Priedas Nr. 4 - Sutarties vykdymui paslaugų teikėjo skiriamų specialistų sąrašas, 1 lapas;
      5. Priedas Nr. 5 - Asmens duomenų teikimo ir konfidencialumo sąlygos, 2 lapai.
2. **ŠALIŲ REKVIZITAI**

|  |  |
| --- | --- |
| **Paslaugų teikėjas**    **UAB CGI Lithuania**  Perkūnkiemio g.4A, LT-12128, Vilnius  Įmonės kodas: 210316340  PVM kodas: LT103163416  A.s. Nr. LT14 7400 0530 6252 3810  Bankas: Danske Bank  Banko kodas 74000  Tel. Nr.: +370 5 2123712  Faksas: +370 5 2123713  Generalinis direktorius  Karolis Baltrušaitis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**    **UAB Technologijų ir inovacijų centras**  A. Juozapavičiaus g. 13, Vilnius  Įmonės kodas: 303200016  PVM kodas: LT100008194913  A.s. Nr. LT84 7300 0101 3804 4676  Bankas: „Swedbank“, AB  Banko kodas: 73000  Tel. Nr.: (8 5) 278 2272  Faksas: (8 5) 278 2299  Generalinė direktorė  Irma Kaukienė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Sutarties SD priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 18.6 punktas)**

a. Kliento kontaktiniai adresai pranešimams siųsti: A. Juozapavičiaus g. 13, Vilnius; elektroninis paštas - info@etic.lt; faksas - (8 5) 278 2299.

b. Paslaugų teikėjo kontaktiniai adresai pranešimams siųsti: Perkūnkiemio g. 4A LT-12128 Vilnius, elektroninis paštas – info.lithuania@cgi.com, faksas +370 5 2123713.

1. **KONTAKTINIAI ASMENYS (Sutarties BD 18.7 punktas)**

a. Kliento atstovų, kurie bus atsakingi už šios Sutarties vykdymą, kontaktai:

b. Paslaugų teikėjo atstovų, kurie bus atsakingi už šios Sutarties vykdymą, kontaktai: ............

|  |  |
| --- | --- |
| **Paslaugų teikėjas**    **UAB CGI Lithuania**  Perkūnkiemio g.4A, LT-12128, Vilnius  Įmonės kodas: 210316340  PVM kodas: LT103163416  A.s. Nr. LT14 7400 0530 6252 3810  Bankas: Danske Bank  Banko kodas 74000  Tel. Nr.: +370 5 2123712  Faksas: +370 5 2123713  Generalinis direktorius  Karolis Baltrušaitis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**    **UAB Technologijų ir inovacijų centras**  A. Juozapavičiaus g. 13, Vilnius  Įmonės kodas: 303200016  PVM kodas: LT100008194913  A.s. Nr. LT84 7300 0101 3804 4676  Bankas: „Swedbank“, AB  Banko kodas: 73000  Tel. Nr.: (8 5) 278 2272  Faksas: (8 5) 278 2299  Generalinė direktorė  Irma Kaukienė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Sutarties SD priedas Nr. 2

**Preliminarūs paslaugų kiekiai bei įkainiai**

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Preliminarus kiekis Sutarties galiojimo laikotarpiu[[1]](#footnote-2)** | **1 mato vieneto įkainis EUR be PVM** |
| **1.** | **Priežiūros paslaugos:** |
| 1.1. | Priežiūros paslaugos su aptarnavimo kategorija „16x6“ | 36 mėn. |  |
| 1.2. | Priežiūros paslaugos su aptarnavimo kategorija „14x5“ | 36 mėn. |  |
| 1.3. | Priežiūros paslaugos su aptarnavimo kategorija „8x5“ | 36 mėn. |  |
| 1.4. | Priežiūros paslaugos su aptarnavimo kategorija „8x7“ | 36 mėn. |  |
| 1.5. | Priežiūros paslaugos su aptarnavimo kategorija „24x7“ | 36 mėn. |  |
| **2.** | **Vystymo paslaugos** | 15500 val. |  |

|  |  |
| --- | --- |
| **Paslaugų teikėjas**    **UAB CGI Lithuania**  Perkūnkiemio g.4A, LT-12128, Vilnius  Įmonės kodas: 210316340  PVM kodas: LT103163416  A.s. Nr. LT14 7400 0530 6252 3810  Bankas: Danske Bank  Banko kodas 74000  Tel. Nr.: +370 5 2123712  Faksas: +370 5 2123713  Generalinis direktorius  Karolis Baltrušaitis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**    **UAB Technologijų ir inovacijų centras**  A. Juozapavičiaus g. 13, Vilnius  Įmonės kodas: 303200016  PVM kodas: LT100008194913  A.s. Nr. LT84 7300 0101 3804 4676  Bankas: „Swedbank“, AB  Banko kodas: 73000  Tel. Nr.: (8 5) 278 2272  Faksas: (8 5) 278 2299  Generalinė direktorė  Irma Kaukienė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Sutarties SD priedas Nr. 4

**SUTARTIES VYKDYMUI PASLAUGŲ TEIKĖJO SKIRIAMŲ SPECIALISTŲ SĄRAŠAS**

|  |  |  |
| --- | --- | --- |
| **Eil. Nr.** | **Paslaugų teikėjo specialistų vardas, pavardė** | **Paslaugų teikėjo specialistų pareigos, kurioms jie bus skiriami Sutarties vykdymui** |
|  |  | Projektų vadovas |
|  |  | Naudotojo sąsajos ergonomikos specialistas |
|  |  | Architektas/ projektuotojas |
|  |  | Programuotojas |
|  |  | Programuotojas |
|  |  | Mobilių aplikacijų (Android sistemoms) programuotojas |
| 1. 6. |  | Mobilių aplikacijų (Apple iOS sistemoms) programuotojas |
|  |  | Vadovaujantis testuotojas |

**Vadovaujantis Sutarties BD 7.1. punkto nuostatomis Tiekėjas įsipareigoja Paslaugų teikimui pasitelkti tuos specialistus, kurie buvo nurodyti Tiekėjo Pasiūlyme ir kurių kvalifikacija buvo pripažinta kaip atitinkanti keliamus kvalifikacinius reikalavimus.**

Paslaugų teikėjas turi teisę pakeisti atitinkamą Pasiūlyme nurodytą Paslaugų teikėjo specialistą, kuriam buvo keliami kvalifikacijos reikalavimas Pirkimo dokumentuose, vadovaujantis Sutarties BD 7.2 punkto nurodyta tvarka.

|  |  |
| --- | --- |
| **Paslaugų teikėjas**    **UAB CGI Lithuania**  Perkūnkiemio g.4A, LT-12128, Vilnius  Įmonės kodas: 210316340  PVM kodas: LT103163416  A.s. Nr. LT14 7400 0530 6252 3810  Bankas: Danske Bank  Banko kodas 74000  Tel. Nr.: +370 5 2123712  Faksas: +370 5 2123713  Generalinis direktorius  Karolis Baltrušaitis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**    **UAB Technologijų ir inovacijų centras**  A. Juozapavičiaus g. 13, Vilnius  Įmonės kodas: 303200016  PVM kodas: LT100008194913  A.s. Nr. LT84 7300 0101 3804 4676  Bankas: „Swedbank“, AB  Banko kodas: 73000  Tel. Nr.: (8 5) 278 2272  Faksas: (8 5) 278 2299    Generalinė direktorė    Irma Kaukienė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

1. Nurodytas preliminarus Pirkimo objekto kiekis. Pirkėjas neįsipareigoja nupirkti viso nurodyto kiekio. [↑](#footnote-ref-2)