Sutarties SD priedas Nr. 5

# ASMENS DUOMENŲ TEIKIMO IR KONFIDENCIALUMO SĄLYGOS

Atsižvelgiant į tai, kad šalims sudarius Sutartį Klientas ketina Paslaugų teikėjui suteikti prieigą, pateikti ar kitokia forma padaryti prieinamus fizinių asmenų, esančių „MANO GILĖ“ ir VIENAKNYGELE.LT sistemų bei Mobilios GILĖ aplikacijos vartotojais (toliau – Duomenų subjektai), asmens duomenis, kurie yra laikomi konfidencialia informacija (kaip apibrėžta toliau) arba sudarančia konfidencialios informacijos turinį

Šalys sutinka su šiomis Asmens duomenų teikimo ir konfidencialumo sąlygomis (toliau – Sąlygos):

1. SĄLYGOSE NAUDOJAMOS SĄVOKOS:
   1. **Konfidenciali informacija arba asmens duomenys** – Duomenų subjektų asmens duomenys, įskaitant vardą, pavardę, asmens kodą,  el. pašto adresą, telefono numerį, adresą.
2. DUOMENŲ TEIKIMO JURIDINIS PAGRINDAS

2.1. Klientas Paslaugų teikėjui suteikia prieigą prie Duomenų subjektų asmens duomenų vadovaujantis:

2.1.1. Lietuvos Respublikos asmens duomenų teisinės apsaugos įstatymo 5 straipsnio 1 dalies 1 punkto ir 6 straipsnio nuostatomis;

2.1.2. Lietuvos Respublikos asmens duomenų teisinės apsaugos 30 straipsnio 3 ir 5 punktais.

1. ASMENS DUOMENŲ TEIKIMO IR PANAUDOJIMO TIKSLAS

3.1. Paslaugų teikėjas siekdamas tinkamai vykdyti Sutartį, teikdamas Klientui „MANO GILĖ“ ir VIENAKNYGELE.LT sistemų bei Mobilios GILĖ aplikacijos priežiūros ir vystymo paslaugas (kaip jos apibrėžtos Sutartyje) turės prieigą prie Konfidencialios informacijos.

3.2. Paslaugų teikėjas įsipareigoja gautus asmens duomenis naudoti tik Sutarties galiojimo laikotarpiu ir 3.1 punkte nurodytu tikslu.

1. ŠALTINIS

4.1. Klientas įsipareigoja suteikti prieigą prie Duomenų subjektų asmens duomenų, esančių „MANO GILĖ“ ir VIENAKNYGELE.LT sistemų bei Mobilios GILĖ aplikacijos informacinių sistemų duomenų bazėse.

1. PAKEITIMAI, PATIKSLINIMAI

5.1. Bet kokie pakeitimai, susiję su vienos iš Šalių teisinio statuso, pavadinimo, adresų ar kitų rekvizitų pakeitimais ar patikslinimais, pranešami kitai Šaliai raštu per 5 (penkias) darbo dienas nuo pakeitimo dienos.

1. ASMENS DUOMENŲ NAUDOJIMO TVARKA

6.1. Tretiesiems asmenims Konfidenciali informacija negali būti atskleisti arba negali būti suteikta kitokia galimybė bet kokia forma su jais susipažinti, jeigu Šalys raštu nesusitarė kitaip arba to nenustato Lietuvos Respublikos įstatymai.

6.2. Paslaugų teikėjas atsako už gautų Duomenų subjektų asmens duomenų apsaugą ir įsipareigoja savo lėšomis įgyvendinti tinkamas organizacines ir technines priemones, skirtas apsaugoti duomenims nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo.

6.3. Šalis, pažeidusi Sąlygas, nedelsiant (ne vėliau kaip kitą darbo dieną po pažeidimo nustatymo) informuoja kitą Šalį telefonu arba elektroniniu paštu apie Sąlygų nevykdymo priežastis ir nurodo Sąlygų vykdymo atnaujinimo laiką.

1. ATSAKOMYBĖ IR GINČŲ SPRENDIMO TVARKA

7.1. Nė viena Šalis neturi teisės pavesti Sąlygų vykdyti tretiesiems asmenims.

7.2. Už šių Sąlygų nevykdymą arba netinkamą vykdymą Šalys atsako Lietuvos Respublikos įstatymų nustatyta tvarka.

7.3. Paslaugų teikėjas, neleistinai panaudojęs ar neteisėtai atskleidęs bet kokią Konfidencialią informaciją, moka Klientui Sutarties BD 17.6. punkte numatytą 30 000,00 EUR (trisdešimties tūkstančių eurų 00 ct) neįskaitant PVM dydžio baudą ir atlygina visus ir bet kokius Kliento patirtus nuostolius, žalą bei išlaidas, kurias Klientas patiria dėl neleistino Konfidencialios informacijos naudojimo ar atskleidimo, kiek jų nepadengia sumokėta bauda. Šiame punkte nurodyto dydžio bauda Šalių susitarimu laikoma minimaliais Kliento nuostoliais, patiriamais kiekvienu atveju, kai Paslaugų teikėjas nesilaiko šiame Sąlygose nustatytų įsipareigojimų**.**

7.4. Ginčai, kylantys iš šios Sutarties, sprendžiami Lietuvos Respublikos teismuose pagal Lietuvos Respublikos įstatymus.

1. FORCE MAJEURE

8.1. Bet kuri Šalis neatsako už bet kurios iš savo prievolių nevykdymą, jei įrodo, kad toks nevykdymas buvo sąlygotas aplinkybės, kurios Šalis negalėjo kontroliuoti, ir kad nebuvo galima jos numatyti arba išvengti ar įveikti tos aplinkybės ar jos pasekmių.

8.2. Šalys susitaria laikytis Lietuvos Respublikos civilinio kodekso 6.212 straipsnio ir Lietuvos Respublikos Vyriausybės nutarimuose nustatytų taisyklių dėl nenugalimos jėgos aplinkybių taikymo.

1. SĄLYGŲ GALIOJIMAS

9.1. Sąlygos netenka galios, kai Klientas netenka teisės tvarkyti Duomenų subjektų asmens duomenis arba nutraukus Sutartį.

9.2. Sutarties pasibaigimo atveju Paslaugų teikėjas privalo sunaikinti visus asmens duomenis, gautus pagal šią Sutartį per 10 (dešimt) kalendorinių dienų, ir pranešti per 10 (dešimt) kalendorinių dienų Klientui.

1. KITOS NUOSTATOS

10.1. Klientas Duomenų subjektų asmens duomenis Paslaugų teikėjui teikia neatlygintinai.

10.2. Sąlygos Sutarties galiojimo metu negali būti keičiamos.